Diari Oficial de la Generalitat Valenciana


Sumari del DOGV 4614, del 23-10-2003 (2003/11463)

Informació pública de l'alternativa tècnica del programa d'actuació integrada de la UE 2 del pla parcial Las Laderas.
---------------------------------------------------------------------------------------------------------------------

### Dades del document

Número de DOGV
:   4614

Data del DOGV
:   23-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11420


Organisme emissor
:   Ajuntament de Xàbia

Tipus de document
:   Anunci

Informació pública de l'alternativa tècnica del programa d'actuació integrada de la UE 2 del pla parcial Las Laderas. [2003/F11029]
  
La Regidoria Delegada d'Urbanisme, en data 2 de setembre de 2003, ha dictat la resolució següent:
  
«Resolució número 1.539/2003
  
Vist l'expedient que es tramita per a l'aprovació del programa d'actuació integrada de la UE 2 del pla parcial Las Laderas presentat en data 14 d'abril de 2003, número de registre d'entrada 5.132, per l'Agrupació d'Interés Urbanístic de la UE Polígon 2 del Pla Parcial Las Laderas, que consta dels documents següents: alternativa tècnica del programa, en la qual es justifica la no-necessitat d'aportar cèdula d'urbanització, projecte d'urbanització i annexos de mitjana tensió, baixa tensió, enllumenat públic, clavegueram i aigua, estudi bàsic de seguretat i salut, i annex d'homologació.
  
Atés que en data 7 de maig de 2003 s'ha dictat una provisió en què s'admet a tràmit la documentació presentada, i es disposa que s'emeten els corresponents informes tècnics i jurídics.
  
Vist l'informe tècnic emés per Enric Morera i Esteve, arquitecte municipal, de 19 de maig de 2003, en el qual assenyala que no és necessària la tramitació d'homologació de la UE 2 del pla parcial Las Laderas.
  
Vist l'informe favorable a la informació pública, emés en data 1 d'agost de 2003, per Jaume Roqueta i Alcaraz, arquitecte tècnic municipal, conformat per Enric Morera i Esteve, arquitecte municipal.
  
Vist l'informe jurídic favorable emés per la tècnica d'administració general Alicia Ferrándiz Casal, de data 14 d'agost de 2003.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre delegació d'atribucions, i en qualitat de regidor delegat d'Urbanisme, resolc:
  
Primer. Sotmetre a informació pública l'alternativa tècnica del programa d'actuació integrada de la UE 2 del pla parcial Las Laderas, acompanyat de projecte d'urbanització, estudi bàsic de seguretat i salut i annexos de mitjana tensió, baixa tensió, enllumenat públic, clavegueram i aigua, promogut per l'Agrupació d'Interés Urbanístic de la UE Polígon 2 del Pla Parcial Las Laderas, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia, i en un diari de gran difusió de la província, durant el termini de 20 dies, comptats des de la publicació de l'últim anunci, perquè es puguen formular al·legacions, o si fa al cas, alternatives tècniques que pretenguen competir amb la que s'exposa.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis quedaran prorrogats, per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica distinta a la inicial i prestara caució d'això per un import no inferior a l'1% del cost previst de les obres d'urbanització.
  
L'acte d'obertura de pliques es portarà a cap en la següent data hàbil a la conclusió del termini per a presentar-les.
  
Segon. Ordenar la remissió d'avís, prèviament a la publicació dels edictes, a tots els titulars cadastrals inclosos en l'àmbit d'actuació.»
  
Cosa que es fa pública perquè se'n prenga coneixement general.